આ બાબતે પણ નિશ્ચિતપણે કહી શકાતું નથી, કેમ કે જગતમાં હજારો માણસો જીવે છે. કરોડો પ્રકારની ઘટનાઓ બને છે અને અનુભ સમૃદ્ધિ તો દરેકની પાસે વિપુલ માત્રામાં હોય છે. આટલા અમથા રો-મટીરિયલ થકી તેને કોઈ રચના કે સાહિત્યિક કૃતિનો આકાર આપી શકાય? આ બાબત જેટલી સહેલી લાગે છે એટલી વિચારતા કરી મૂકે એવી પણ છે. માણસમાત્ર સંવેદના ધરાવે છે. ગાંધીજી એવું કહેતાં કે દરેક માણસ મૂળભૂત રીતે સારો હોય છે અને દરેક વ્યક્તિની પાસે અસાધારણ કહી શકાય એવું પણ ઘણું બધું હોય છે. જો માણસને અનુકૂળ પ્લેટફોર્મ મળી જાય તો એની શક્તિઓ ુૂરબહારમાં ખીલી ઊઠતી હોય છે. આ બાબત નોકરી, ધંધો કે રાજકારણ જેવાં ક્ષેત્રમાં દેખીતી રીતે આપણને જોવા મળે છે. જેમાં કોઈકની પ્રેરણા થકી કે પુરુષાર્થ થકી સામાન્ય લાગતો માણસ કલ્પી ના શકાય એવી પ્રગતિ કરતો જોવા મળે છે. પરંતુ લેખનના ક્ષેત્રમાં આવું જોવા મળે છે? આ પ્રશ્નના ઉત્તરમાં હા પણ ના કહી શકાય કે ના કહીને પૂર્ણવિરામ પણ મૂકી ના શકાય એવું છે.